Una lucertola con la pelle di donna
Una lucertola con la pelle di donna () je italijansko-špansko-francuski igrani film snimljen 1971. godine u režiji Lucija Fulcija, koji se smatra jednim od najpoznatijih, ali i najkontroverznijih ostvarenja giallo žanra.

Protagonistica, čiji lik tumači Florinda Bolkan, je kćer uglednog londonskog političara koju počinju mučiti zastrašujuće vizije vezane uz njenu susjedu (čiji lik tumači Anita Strindberg) koja priređuje razuzdane zabave. Radnja prikazuje kako u jednoj od tih vizija počini ubistvo, a potom u stvarnosti postane osumnjičena kada je susjeda pronađena ubijena.

Koristeći milje svingajućeg Londona kako bi kombinirao milje više klase sa elementima kontrakulture i dekadencije, Una lucertola je publici pružala eksploatacijski sadržaj, ali i niz izuzetno domišljatih i zastrašujućih scena koje prikazuju mračne vizije protagonistice. Od njih je najpoznatijom postala ona u kojoj se na krajnje realističan način prikazuje vivisekcija pasa. Scena je bila toliko uvjerljiva da su montažeri i drugi članovi osoblja u postprodukciji povraćali, a sam Fulci na kraju bio doveden na sud zbog optužbe za zlostavljanje životinja. Fulcija je od zatvorske kazne spasio majstor specijalnih efekata Carlo Rambaldi, koji je uspješno rekonstruirao scenu pred sudskim vijećem te tako dokazao da se nisu koristili živi psi.

Uloge
Florinda Bolkan - Carol Hammond
Stanley Baker: Inspektor Corvin
Jean Sorel: Frank Hammond
Leo Genn: Edmond Brighton
Silvia Monti: Deborah
Alberto de Mendoza: narednik Brandon 
Penny Brown: Jenny (hipi djevojka)
Mike Kennedy: Hubert (hipi muškarac)
Edy Gall: Joan Hammond
George Rigaud: Dr. Kerr 
Ezio Marano: Lowell
Franco Balducci: McKenna
Anita Strindberg: Julia Durer

References

External links 
 
 

Italijanski filmovi
Španski filmovi
Francuski filmovi
Triler filmovi
Psihološki trileri